open-index/open-wikipedia-markdown huggingface dataset:
Structured Query Language

El **Structured Query Language** (**SQL**) a l'è on potent lenguagg de interrogazion standardizzaa doperaa per comunicà cont i database e che 'l permett de modifegànn la struttura, lensg i dacc che gh'è dent, modifegài e de gestì l'access.

A l'è integrabil in di alter lenguagg de programmazion, per permettégh de lavorà in sui informazion del database.

## Storia
SQL a l'è staa inventaa in del 1974 dal Donald Chamberlin de la IBM, ciamaa originariament SEQUEL, che l'è anmò parnonzia informal in ingles.

Dal 1986 a l'è standard ANSI.

## Operator
I operator de SQL a hinn:
*De assegnazion
*De confront
*Stringa
*Aritmetich
*Condizionai
*Logich
*In tra bit

## Vos correlaa
*SQL Injection
*MySQL
*MariaDB
Ls

**ls** a l'è on comand di sistema Unix che 'l elenca i informazion in sui file e i directory.

Derivaa direttament de Multics, incoeu a gh'è 'n implementazion open source doperada di sistema BSD e vuna software liber de GNU.
Linia 1 (metropolitana de Barcelona)

La **linia 1** a l'è la segonda linia pussee antiga de la Metropolitana de Barcelona, fada su in del 1929 per l'Expo comé "Metro trasversal" per conligà i vari stazion de la città cont l'esposizion.

La linia a l'è a scartament iberich, e l'è a dobbi binari sotteraa, foeura che in la tratta Sants-Santa Eulàlia indova hinn parallej ai binari del treno.
Ada Colau

**Ada Colau** (Barcelona, 3 de marz 1974) a l'è 'na politega spagnoeula de sinistra, sindega de Barcelona dal 13 de giugn del 2015, dopo 'na longa carriera de attivism per i dirizz di lavorator, de l'abitazion e contra di banch.

Laureada in filosofia, l'ha faa l'Erasmus a Milan.
Vial Beatriz d'Est

**Vial Beatriz d'Est** (*viale Beatrice d'Este* in italian) a l'è 'na strada de Milan che la va de la Porta Lodovica a Porta Vigentina, a stàgh adree al vegg percors di mur romann de Milan

Via piena de piant longa 800 meter, a l'è doperada soratutt per palazz residenzial.

El nomm el riva de la Beatriz d'Est, duchessa de Milan miee del Lodovigh el Mor e patrona del Leonard da Vinci.

## Alter progett
Sinistra (politega)

La **sinistra** a l'è l'insemma di idej politich de tipo socialista e socialdemocratich e oppost al liberalism e a la destra politega. A bon cunt in di democrazij liberai d'incoeu la manzina la reppresenta la part progressista de la politega, senza vorè cambià el sistema politich, cosa tipica de la sinistra primordiala o estrema.

El nomm el deriva de l'Assemblea Costituent dopo de la revoluzion francesa, indova i giacobitt, che voreven traformà el Stat in Republica, settaven a manzina.

## Vos correlaa
*Estrema sinistra
*Center-sinistra
Porta (red)

In di red di computer, soratutt in del TCP e UDP la **porta** a l'è ona convenzion doperada per permett a pussee programma de compartì la midemma connession e de indirizzàj al programma giust cont 'sto numer de porta.

## Esempi
Esempi de port famos a hinn:
*20/21: FTP
*22: SSH
*23: Telnet
*25: SMTP
*53: DNS
*70: Gopher
*80: HTTP
*110: POP3
*389: LDAP
*443: HTTPS

## Vos correlaa
*Multitasking
*Adressa IP
*Port di Red cognossuu
Generalità de Catalogna

La **Generalità de Catalogna** (**Generalitat de Catalunya** in catalan) a l'è l'insemma di orghen de autogoverno de la Catalogna. La soa sed a l'è al Palazz de la Generalità de Catalogna e incoeu a l'è guidada del Quim Torra.

A l'è fada su del President de la Catalogna, dal Parlament de Catalogna e dal Governo de Catalogna.
Tabella de routing

La **tabella de routing** a l'è on database che gh'è dent di router cont i informazion di destinazion che pertocchen la red connetada al router e donca in su la topologia de red, di voeult fiancaa de la metrica per decid la velocità pussee volta, inscì de permett el routing

## Vos correlaa
*Instradament statich
*Supernetting
*Classless Inter-Domain Routing
Partii politegh

El **partii politegh** a l'è on'associazion di personn unii de 'na vision arenta in sui temi fondamentai de la gestion de la ròba publega cont l'obietiv de influenzàlla e, tipicament, de ciappà di scagn in di assemblee per podè insubìgh dent i sò programma.
O'Donnell (metropolitana de Madrid)

**O&#39;Donnell ** l'è 'na stazion de la Metropolitana de Madrid.

## Interscambi
* Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Ciudadanos

**Ciudadanos** a l'è on partii politegh de center de la Spagna, nassuu in del 2006 in Catalogna dopo on manifest de 15 omen de la società civil catalana contrari a l'imposizion del nazionalism catalan, de lor retegnuu obbligatori.

A l'è on partii europeista, autonomista, contrari a l'independenza de la Catalogna e laicista.
Araldica socialista

L**'araldica socialista** a l'è el stil tipicament doperaa in l'araldica di Stat socialista e comunista. Di voeult, per slontanàss de l'araldica classica, doperen nanca di stemma propi, ossia doperen di emblema senza scud.

In del 1922 l'Union Sovietega a l'è staa el primm Stat a fàss on stemma cont on stil socialista.

Element tipich de l'araldica socialista a hinn la folc e martell, el color ross, i stell e i loeuv, che reppresenten i strument de l'agricoltura e del Popol.

## Vos correlaa
*Stemma de la Republica Democratica Todesca
*Proletari de tucc i paes, gionteves!
Fork bomb

La **fork bomb** (ciamada anca "Rabbit" o "Wabbit") a l'è on attacch Denial of Service che 'l dopera l'istruzion fork, fondaa in sul facc che i computer i gh'ha on limit de process che pòden andà insemma e che cont el fork, prima o poeu, el numer di process el supera el limit e 'l fà fermà el sistema.

## Vos correlaa
*Loop infinii
*Process zombie
*Bomba logica
Senad de la Spagna

El **Senad** (**Senado** in spagnoeu) a l'è la cambra alta di Cortes Generales de la Spagna. I member a hinn 266: 208 elegiuu direttament, 58 nominaa di Parlament di Comunità Autonom.

## Vos correlaa
*Congress di Deputaa
Walk off the Earth

I **Walk off the Earth** a hinn on grupp musical independent canades nassuu a Burlington (Ontario) in del 2006, deventaa famos per i sò video musical, sia di sò canzon sis di cover, faa in estrema economia.

## Storia
La band la nass in Ontario in del 2006, e la faseva squasi domà di cover e la girava intorna ai figur de Gianni Nicassio Luminati e Ryan Marsha.

In del 2007 sortiss foeura Smooth Like Stone on a Beach, el sò primm album, seguii in del 2010 da My Rock.

Semper in 'sto period la entra la Sarah Blackwood, vos del grupp.

A genar 2012 a l'è publegada 'na cover de Somebody That I Used to Know, indova tucc sonen l'istessa ghitarra, che la riva a 50 milion de visit in pocch dì.

## Formazion
* Gianni Luminati - ghitarra, bass, ukulele, banjo, kazoo, batteria, vos, theremin, beatbox, xilofon
* Ryan Marshall - ghitarra, ukulele, vos, tromba, armonica a bocca
* Mike Taylor - Tastadura
* Joel Cassady - batteria, ghitarra, vos
* Sarah Blackwood - ghitarra, kazoo, ukulele, banjo, basso, voce, piano, glockenspiel, tamborell basch, xilofon
Sniffing

El **sniffing** a l'è l'intercettazion passiva di pacchett che passen in su 'na red telematica, che 'l pò vess faa sia per di motivazion legittim, 'me el debugging de 'na red, o illegittim, per intercettà illegalment di dacc.

## Tecnega
A l'è possibil sniffà in sui red, sia Wifi sia cablaa, che doperen no di division logich o che doperen i hub. In sui red dividuu cont i switch a l'è, inveci, impossibil, perchè ogni macchina la ricev domà i sò pacchett e quej per l'adressa de broadcast. In d'on quaj switch però a gh'è di fonzion che permetten de mandà a on computer tucc i pacchett, per el debug de part di sistemista.

## Vos correlaa
*Wireshark
*tcpdump
*Cain & Abel
*Firesheep
Soraya Sáenz de Santamaría

La **Soraya Sáenz de Santamaría** (Valladolid, 10 de giugn 1971) l'è ona avocatta e politega spagnoeula, membra del Partido Popular.

Vicepresidenta del governa del 2011 cont el Mariano Rajoy, cont l'aplicazion de l'articol 155 de la Costituzion de la Spagna, a l'è nominada commissaria straordinaria de la Catalogna, per sostituì el President de la Generalità Carles Puigdemont.
Giorgio Gori

El **Giorgio Gori** (Berghem, 24 de marz 1960) l'è on politegh e imprenditor italian, sindegh de Berghem del 9 de giugn 2014 e fondator de la Magnolia.

## Biografia
El Gori l'ha faa el licee classegh Paolo Sarpi a Berghem indova l'ha tolt part a di grupp politegh liberaj e de destra degià che l'ha semper aborrii la politega socialista/comunista. Appena finida la scoeula a l'è andaa in del giornalism e l'ha lavoraa per L'Eco de Berghem e per la Radio Berghem.

In del 1984 a l'è ciappaa de la Rete 4, television privada del Silvio Berlusconi e in del 1991 el deventa direttor de Canale 5 cont ona parentesi in tra el 1997 e 'l 1999 a Italia 1. El fonda la Magnolia in del 2001.

In del settember 2012 el decid de andà in politega e donca el se dimett e 'l vend tucc i sò quot.

### Carrera politega

Entra in del PD in del 2011, e in del 2012 el deventa vun di assistent pussee vesin del Matteo Renzi, in corsa per i elezion primari de Italia Bene Comune del 2012, che 'l Renzi perd contra del segretari PD in carica Pier Luigi Bersani.

In del 2014 el se candida Sindegh de Berghem cont el center-sinistra e 'l vinc i primari e poeu i elezion al segond turn contra del Franco Tentorio, sindegh che 'l sortiva.

A l'è scernuu 'me candidaa del Partii Democrategh e del center-sinistra per i elezion regionai in Lombardia del 2018, nonziaa a giugn 2017. In vest de candidaa l'ha supportaa el referendum autonomista del 2017, anca se cont di motivazion different rispett a quej de la maggioranza del Robert Maron. L'è sconfitt de l'Attilio Fontana cont on scart de pussee del 20%.

El 26 de magg 2019 a l'è elegiuu ancamò al primm turn contra del Giacomo Stucchi de la Liga, sostegnu del center-destra intregh.

## Vita privada
Dòpo de on matrimoni faa a 25 agn a l'è maridaa dal 1995 cont la Cristina Parodi, de che 'l gh'ha trii fioeui. A l'è staa a longh produttor de Canale 5 e Italia 1, tant che 'l Silvio Berlusconi l'ha dii de vess artefiz del sò matrimoni, anca se lu l'ha smentii.

L'è cittadin onorari de Frigento perchè l'è staa in tra i volontari rivaa in Irpinia in del 1980 dopo de l'important taramott.

## Riferiment
*Fontana vince di venti punti. Milano, centrodestra al 40%
*Moltrasio: «Nuova linfa per Ubi Ma no a politica e improvvisazione»
*Chi è Giorgio Gori?
*Gori, è un riciclato di lusso il guru di Renzi
*Giorgio Gori, cittadinanza onoraria a Frigento
*Giorgio Gori, lo spin doctor di Renzi? Più che altro è un pinocchio
*Lombardia, Gori candidato senza primarie
*Comune di Bergamo 
*Chi Sono? Giorgio Gori 
* Bergamo, Gori proclamato sindaco bis
Red di tram de Bucarest

La **red di tram de Bucarest** a l'è fada de 27 lign gestii de la Regia autonomă de transport București. A l'è vuna di red pussee longh d'Europa.

## Storia
L'è verta dal 1871 a cavaj, e l'è stada elettrificada in del 1894.

Longh el regim de Ceasescu a l'è stada tolta via la pupart di fermaa, remettuu dopo.

## Material rotabil
A gh'è 581 tram in servizzi, de la familia Tatra T4R, Bucur V2A/S-T, V3A e Bucur Low Floor.

## Vos correlaa
*Metropolitana de Bucarest
*Red di filobus de Bucarest
Viktor Orban

El **Viktor Orban**  (Székesfehérvár, 31 de magg 1963) a l'è on politegh ongares, primm minister e capo de Fidesz-Magyar Polgári Szövetség.
Kernel panic

El **kernel panic** a l'è 'n azion fada di sistema Unix-like per identificà on error fatal.

El pò verificàss se gh'è di problema hardware, per esempi ona RAM o 'n bug del processor o software, comé 'l tentà de legg on'adressa de memoria minga valida.

## Vos correlaa
*Blue Screen of Death
Ping

El **ping** l'è 'n programma de red TCP/IP che 'l permett de verificà se on host l'è giontaa in red cont i pachett ICMP.

## Vos correlaa
*Traceroute
*Ping flood
*hping
Conde de Casal (metropolitana de Madrid)

**Conde de Casal ** l'è 'na stazion de la Metropolitana de Madrid.

## Interscambi
* Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
TV3 (Catalogna)

**TV3** a l'è 'n emittent televisiva generalista de la Catalogna in lengua catalana, de proprietà de la Televisió de Catalunya e gestida de la Corporació Catalana de Mitjans Audiovisuals. L'è verta dal 1984 e la se pò vedè, oltra che in Catalogna, in la Franja de Ponent, in la Catalogna Nord, ad Andorra e in di Isol Balear. A l'è in progett de quattà la Generalitat Valenciana e 'na part di programma a l'è trasmettuda anca a l'Algher.

## Vos corelaa
*Barça TV
*El Punt Avui TV
*TV3CAT
*3/24
*Esport3
*Canal Super3
Celiachia

La **celiachia** a l'è ona malattia autoimmun de l'intestin piscininn a predisposizion genetica.

Tipicament la se presenta finna del svezzament e la gh'ha in tra i sintom la diarrea cronica, dolor e gonfior de la pancia, astenia e, in di fiolitt, retard de la cressita.
Linia 8 (metropolitana de Barcelona)

La **ligna 8 de la [[Metropolitana de Barcelona]]** a l'è 'na ligna che la conliga Piazza de Spagna a Molin Noeuv.

A l'è in su la linia Llobregat-Anoia e l'è part del Metro de Baix Llobregat, e comè per la ligna 6 e la  ligna 7 a l'è stada no considerada ona metropolitana finna al 2003.
Sciopero

El **sciopero** (anca, cont on francesism, **greva**) a l'è 'n astension collettiva del lavorà fada di lavorator subordinaa per mett pression sociala cont el fin de ottegnì vergòtt o de protestà contra di event.

## Alter progett

## Vos correlaa
*Sciopero bianch, la forma de sciopero fada cont on respettà precis del contratt.
Man (Unix)

**man** a l'è on comand doperaa in su la pupart di sistema Unix-like per lensg i paginn de manual de on programma o de 'n comand.

Hinn staa mittuu in del 1979, 8 agn dopo de l'invenzion de UNIX, e per quej agn eren on'importanta evoluzion.

## Riferiment
*man command in Linux and Unix
Domotica

La **domotica** a l'è la tecnega de creà di cà cont di ausili tecnologich per miôrà la vita e la qualità di sò abitant. Tipicament i dispositiv de la cà a hinn conligaa in d'ona red de comand unega, gestida del computer o del smartphone.

On sistema domotich el gh'ha influenza in su tucc i aspett de la cà: El pò gestì sia la sicurezza, cont la gestion di allarm, sia el cald e 'l fregg, sia el mangià, cont el pizzà de remott i arnes de cusina.

## Vos corelaa
*Internet di ròbb
Overflow aritmetich

L**'overflow aritmetich** a l'è la situazion, in informatega, quand che gh'è 'n operazion matematega che la mena a on resultaa pussee grand di bit assegnaa per contegnìll.

## Spiegazion
El sia daa on numer de 4 bit dent de 'n register de 4 bit:

1011  = 11 

E 'l se gionta 101 (5 ).

El resultaa a l'è:

10000  = 16 

Ma in d'on register a 4 bit el resultaa che 'l se pò salvà a l'è "0000", ossia "0".

## Esempi
On esempi famos a l'era el Gandhi in del primm Civilization, indova, per reppresentà el sò pacifism, el gh'eva on indes de bellicosità de 1, ma quand che 'l scerniva la democrazia, automaticament, el perdeva 2 pont, e donca andava a 255, e 'l faseva el leader pussee guerrier del gioeugh.

In del 1996 el razz Ariane 5 el s'è s'ciantaa per via de on overflow, perchè el software, testaa in sul pussee lent Ariane 4, l'ha provaa a mett on numer de 64 bit in d'on spazzi de 16 bit.

El 30 de april 2015 la FAA l'ha nonziaa che in di Boeing 787 gh'è on bug che 'l menaria al perd la potenza ai motor, dovuu al rivà ai 231 segond de sgor, che 'l indica on overflow.

In Minecraft, finna a la 1.7 Desktop ma anca incoeu in la version pocket e in quella per Windows 10, on problema de overflow el crea i far lands, ossia di terr cont di vari problema.

In l'agost 2016 ona slot machine in Iowa l'ha daa on biliett vincent de 42'949'672,76 dollar dovuu a on overflow, menaa in causa, l'ha vinciuu el casinò perchè el massim de la macchina a l'era 10'000$.

## Riferiment
*Why Gandhi Is Such An Asshole In Civilization
*Disastri informatici, la compilation (prima parte)
*US-2015-09-07 : Electrical Power - Deactivation
*F.A.A. Orders Fix for Possible Power Loss in Boeing 787
*Far Lands
*Sorry ma‘am, you didn’t win $43M—there was a slot machine “malfunction”

## Vos correlaa
*Buffer overflow
*Underflow aritmetich
Cuerpo Nacional de Policía

El **Cuerpo Nacional de Policia** a l'è 'na forza de polizia de la Spagna a ordinament civil, nassuda in del 1978 per sostituì la polizia armada franchista.

La soa struttura a l'è dent de la Costituzion spagnoeula, e i sò competenz muden de comunità autonoma a comunità.

## Vos correlaa
*Guardia Civil (Spagna)
Dd

**dd** a l'è on comand di sistema UNIX che 'l cobbia i dacc in blocch e 'l fa i conversion necessari. In Unix i drive hardware a hinn consideraa di file, e dd el serviss per fà i operazion fondamentai.

El po vèss doperaa per pussee ròbb, per esempi, per cobbià di imagen installabel o per fà la cobbia forensa.

## Sintassi
La sintassi a l'è:

` dd [parameter] `

I parameter principai a hinn:
*if, per el file de input
*of, per el file de output
*bs, lensg i dacc in blocch de dimension dada
*count, lavora domà in sul numer daa de blocch

## Vos correlaa
*cp
*Dispositiv a blocch
Partii di Socialista de Catalogna

El **Partii di Socialista de Catalogna** a l'è 'n partii politegh catalan fondaa el 16 de luj 1978. A l'è liaa del PSOE, de che l'è in sostanza la sezion catalana. L'ha governaa la Generalità de Catalogna cont el José Montilla.
Raspberry Pi OS

**Raspberry Pi OS** (fina a magg 2020 *Raspbian*) a l'è 'na distro Linux fondada in sui edizion de Debian per ARM e adattada per girà in sul Raspberry Pi.

Differentement de Debian el dopera LightDM per vess pussee linger e cont di alter repository APT cont di pacchett per la piattaforma. A gh'è anca el tool se configurazion de ligna de comand raspi-config, per dervì i access e gestì i utent. 

El desktop environment a l'è PIXEL, 'na version modificata de LXDE.
Esercit Volontari per l'Independenza de la Sicilia

L**'Esercit Volontari per l'Independenza de la Sicilia** a l'è stada 'na formazion paramilitar ligada al Moviment per l'independenza de la Sicilia e fondada de l'Antonio Canepa in del febrar 1945 cont l'obietiv de sabotà el governo italian e de dà a l'independentism sicilian on'impronta republicana.

El s'è desligaa el 29 de dicember 1945 cont l'arrest del sò ultim comandant, Concetto Gallo.

## Bibliografia
* Gaja F., *L'esercito della lupara*, Maquis Editore, Milano 1990.
* Marino G.C., *Storia del separatismo siciliano 1943-1947*, Editori Riuniti, Roma 1979.
* Gliozzo Totò, *Antonio Canepa e l'esercito per l'indipendenza della Sicilia*, San Giovanni La Punta, Boemi, 1998
* Alfio Caruso, *Arrivano i Nostri*, Milano, Longanesi, 2005
* Antonello Battaglia, *La fine del conflitto e la parabola del separatismo siciliano (1945-1951)* in *L'Italia 1945-1955, la ricostruzione del paese e le Forze Armate,* Ministero della Difesa, Roma, 2014.
* Antonello Battaglia, *Il separatismo siciliano nei documenti dello SME e del SIM,*&nbsp;39º Congresso della Commissione Internazionale di Storia Militare.  *Le operazioni interforze e multinazionali nella storia militare*, Ministero della Difesa, Roma, 2014.
* Antonello Battaglia, *Sicilia contesa. Separatismo, guerra e mafia*, Salerno Editore, Roma, 2014.
* Antonello Battaglia, *Separatismo siciliano. I documenti militari*, Nuova Cultura, Roma, 2015

## Vos correlaa
*Strage del pan
*Befreiungsausschuss Südtirol
Sandrina Ravizza

**Sandrina Ravizza** (Gatčina, 1846 - Milan, 1915) l'è stàia 'na benefatùrra italiana. L'ha anticipàd, in d'una quàl manera, el feminìsm in Italia.

El Cumün de Milàn el g'ha dedicàd un pàrc, a sud-est d'la cità chein di agn '40 l'era diventàd impurtantìsim cume incùnter de tütt i giùin stüdent e pö in di agn 60-70 l'è devegnüü center d'encunter per umòsessüaj e travestii. Famus el möd de dì Milanes: *Ma va 'n puu al Parch Ravissa, va!*, dii a vün quand che 'l ne rüga i scatul.  

## Bibliugrafía
* Carlo Emilio Gadda, *La Meccanica*, Garzanti, Milano, 1929.
* Ada Negri, *Alessandrina Ravizza e la Casa di Lavoro*, commemorazione tenuta all’Umanitaria il 21 marzo 1915.
* Emma Scaramuzza, *La santa e la spudorata. Alessandrina Ravizza e Sibilla Aleramo: amicizia, politica e scrittura*, Liguori, 2007.
* Emma Scaramuzza, scheda di Alessandrina Ravizza, in: Eugenia Roccella - Lucetta Scaraffia (a cura di), *Italiane* Vol. I, Dizionario biografico in tre volumi, Dipartimento per l'informazione e l'editoria - Dipartimento per le Pari opportunità, pagg. 159-160, Roma 2004.
* Claudio A. Colombo - Giuliana Nuvoli (a cura di), *Alessandrina Ravizza. La signora dei disperati*, Umanitaria-Raccolto Ed., Milano 2015, ISBN 978-88-87724-81-3.

## Riferimént
Méndez Álvaro (metropolitana de Madrid)

**Méndez Álvaro ** l'è 'na stazion de la Metropolitana de Madrid e di lign de Cercanías.

## Interscambi
* Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Buffer overflow

In de la programmazion/seguridaa informatega el **buffer overflow** l'è 'n anomalia indova on programma, in del scriv data in d'on buffer, el va oltra e 'l tacca su a sorascriv i tocch de memoria arent. A l'è anca on ris'c bell gross per la sicurezza informatega, degià ch'on buffer overflow el permett anca de sostituì i istruzion legittim cont di istruzion dannos.

## Storia
Giamò on test del 1972 che 'l parlava de on primitiv kernel avvertiva di ris'c di buffer overflow: "The code performing this function does not check the source and destination addresses properly, permitting portions of the monitor to be overlaid by the user. This can be used to inject code into the monitor that will permit the user to seize control of the machine", cioè "El codes che 'l fa 'sta fonzion el controlla no propriament i adress de la sorgent e de la destinazion, e 'l permett a l'utent de velenà di porzion del kernel e iniettà del codes per ciappà el controll de la macchina".

El primm esempi a l'è staa el Morris Worm del 1988, che cont on buffer overflow el se spantegaa praticament in tutta l'Internet de quej agn, grazia al comand finger.

El midemm bug a l'è staa redescovert in del 1995 e spiegaa in l'applicazion in del 1996.

In di agn 2000 a hinn staa important Code Red e SQL Slammer, per piattaforma Windows.

Cont la nassita di console domestich intorna al 2003 i buffer overflow han permittuu de craccà sia la PlayStation, sia la Xbox sia el Wii.

## Contramisur
Per evità i buffer overflow gh'è di contramisur che i programmator pòden doperaa.

In di lenguagg de nivell medio-bass 'me el C gh'è di librarij segur che permetten de sbassà i possibiledaa de overflow.

Tipicament in di lenguagg pussee de volt nivell compagn del Ruby e del Python la memoria l'è gestida del lenguagg e no del programmador, e donca el buffer overflow l'è possibel domà cont di error di lenguagg.

A bon cunt però a gh'è di alter maner che permetten de protegg on sistema di buffer overflow, 'me el bit NX o la Data Execution Prevention, che marchen i spazzi per i dacc in manera de permett no 'n eseguzion indova a gh'è no di dacc faa per vess eseguii.

## Riferiment
*Buffer overflow: spiegazione tecnica ed esempio pratico 

## Vos corelaa
*Overflow aritmetich
*Uncontrolled format string
*Shellcode
*Heap overflow
Nello Musumeci

**Sebastiano Musumeci**, dii **Nello** (Militello in Val di Catania, 21 de genar 1955), a l'è on politegh italian, minister del mar e de la Bassitalia del 22 de ottober 2022.

L'è staa President de la Sicilia dal 18 de november 2017 al 25 de settember 2022, elegiuu in di elezion del 5 de november.

Eurodeputaa dal 1994 al 2009 l'è dal 2012 Deputaa a l'Assemblea Regionale Siciliana
The National (Scozia)

**The National** a l'è on giornal quotidian scozzes, orientaa politicament vers l'independentism scozzes e ligaa al Scottish National Party. L'è nassuu dopo del referendum per l'independenza scozzesa del 2014, quand che 'l Sunday Herald, unich giornal a favor del sì, el gh'ha avuu on cress del sò vend.

## Vos correlaa
*The Scots Independent
*The New European
Amol

**Amol** (alter trasliterazion: *Amul*, *āmol*, in persian: **آمل**/*آمُل*) l'è ona città de l'Iran central.
Guinness

La **Guinness** (prononça: /ˡgɪ.nɛs/) l'è una bira de tipo *[[stout]]*, produxida da la Arthur Guinness Son & Co., una fabrica de bira irlandesa fondada a Dublin ind el 1759 da Arthur Guinness, ind la famosa St. James's Gate Brewery.

## Descrizion
La birra l'è scura, quase nigra. Tamen la so colorazion l'è in realtaa d'ofiçal ciamada "Rubin scur", çoè bruno careg. La s'ciuma l'è bianca, prope compata e cremosa. Ol gœst l'è amar, mìa tant corpos e prope recognossibel.

L'è servida ind el tipeg bicer dal disegn a campana roversada, da vuna o meza pinta.

## Olter projet

## Ligam de fora
* Sit ofiçal
Andrea Giacinto Longhin

**Andrea Giacinto Longhin** (Fiumicello di Campodarsego, 22 de nuèmber 1863 – Trevis 26 de giügn 1936) l'è stái vésc católic de Trevis dal 1904 al 1936. L'é beát de la césa católica.

## Biugrafia

Nasüd a Fiumicello di Campodarsego (pruincia de Pàdua) in del 1863, lé stái urdiná pret pr'i Capücìn in del 1886, quant ch'el gh'aveva namó cumpìd 23 ann.

Papa Piu X l'ha numinàsd vesc de Trevis in del 1904, l'è stài cunsacrá  el 13 d'aprìl. El 3 d'utùber del 1935 el g'ha vìd una paralisi al cervèll, che g'ha fài perd la vista a pòcc a pòcc. 

L'é mort a Trevis el 26 de giügn 1936.

L'é stái pruclamá beát da Papa Giuánn Paul II in del 2002

## Ligamm de foeura

* Biugrafìa sul Sitt di Capücin del Vènet
Linia 1 (metropolitana de Napoli)

La **linia 1** a l'è 'na linia de la metropolitana de Napoli, verta dal 1993. A l'è progettada per vess ona linia circolara, anca se incoeu a l'è staa faa su domà on tocch.
Perl

El **Perl** a l'è on lenguagg de programmazion faa in del 1987 del Larry Wall, ispiraa al C, al lenguagg de sh e ai fonzion de sed e awk.

Doperaa estensivament per la programmazion CGI, a l'è in realtà nassuu per juttà i sistemista a manipolà largh quantità de test.

## Vos correlaa
*Python
Tal der Ahnungslosen

La **Tal der Ahnungslosen** (**Vall di Sproveduu**)  l'era 'na zonna de la Germania Est che l'era minga quattada de la TV de la Germania de l'Ovest e che donca l'era cognossuda 'me manch informada di alter zonn. Circa el 15% de la popolazion l'era in quella zonna li.

Segonda i studi de la Stasi chi zonn chi eren pussee de gram umor di olter zonn de la DDR, perchè podeven no 'ndà vertualment foeura del paes, degià che 'l par che i media ocidentai fussen minga doperaa per fà ona critega seria del regimm ma domà per intratenèss.

## Bibliografia
*Holger Lutz Kern e Jens Hainmueller, Opium for the Masses: How Foreign Media Can Stabilize Authoritarian Regimes, in Political Analysis, vol. 4, n. 17, 2009.

## Vos correlaa
*Censura in la Republega Democratica Todesca
Katrin Heß

**Katrin Heß** (nasüda a Aquisgrana el 26 de zögn l 1985) l'è 'na mudela e atùra de televisòn e de cinema tudèsca.

## Filmografie (Auswahl)
* 2008: 112 – Sie retten dein Leben
* 2008–2009: Verbotene Liebe (Folge 3106–3464)
* seit 2011: Alarm für Cobra 11 – Die Autobahnpolizei
* 2011: Alles Bestens
* 2011: SOKO Köln
* 2011: Countdown – Die Jagd beginnt
* 2012: Danni Lowinski
* 2012: Die Garmisch-Cops - Traktorfahrt in den Tod
* 2014–2016: Herzensbrecher – Vater von vier Söhnen
* 2014: Das Traumschiff – Mauritius
* 2014: Kommissar Dupin – Bretonische Verhältnisse
* 2015: Einstein (Fernsehfilm)
* seit 2015: Meuchelbeck (Fernsehserie)
* 2016: SOKO Köln (Fernsehserie)
* 2016: Heldt (Fernsehserie)
* 2017: Hubert und Staller - Heisser Tod
## Ligam de föra

* Sìtt de Katrin Heß
* Katrin Heß in sül IMDB
File Transfer Protocol

El **File Transfert Protocol** a l'è el protocoll standard per scambià di file in tra on server e di client. A l'è doperabil in su la pupart di sistema operativ, e la pupart di browser la gh'ha on'implementazion ridotta del sistema.

El dopera ona sintassi arenta a quella de Unix e la soa porta tipica a l'è la 20/21.

## Vos correlaa
* SFTP
* FileZilla
* Trivial FTP
Kosovo

El **Kosovo** a l'è on Stat che 'l s'è proclamaa independent de la Serbia el 17 de febrar 2008, senza vess recognossuu de lee e cont on recognossiment internazional parzial situaa in di Balcan.

Segond de la Cort Internazionala de Giustizia, interpellada de l'ONU, la soa deciarazion d'independenza a l'è minga contraria al dirizz internazional, ma l'ha no daa 'na posizion formala in sul facc che 'l Kosovo el sia on Stat o no.

## Vos corelaa
*Relazion internazionai del Kosovo
*Balcanizazion
*Albania
*EULEX
*UNMIK
*Accord Centereuropee de Liber Scambi
Telnet

**Telnet** l'è on protocoll de red doperaa  per permett ona comunicazion bidirezionala in tra on computer e on terminal vertual.

Al di d'incoeu per la red Internet a l'è staa sostituii de SSH, protocoll che 'l dopera crittografia e l'è pussee segur, inveci a l'è anmò possibil, anca se minga consejaa, doperàll in di LAN. Innanz de l'invenzion del Web a l'era doperaa per visità i sitt internet.

El dopera on protocoll a 8 bit e, tipicament, a l'è in su la porta 23.

## Riferiment
*Protocollo Telnet 

## Vos correlaa
*SSH
Francesco Pìgliaru

El **Francesco Pigliaru** (Sassari, 13 de magg 1954) a l'è on politegh e economista italian, professor ordinari de economia politega e prorettor de l'Università de Cagliari dal 2009 al 2014 e President de la Sardegna dal 12 de marz 2014. Elegiuu in l'area del center-sinistra, in del 2018 el scerniss de sgiontàss in del Partii Democrategh
Ibiza (metropolitana de Madrid)

**Ibiza ** l'è 'na stazion de la Metropolitana de Madrid.

## Interscambi
 Fermada del bus

## Servizzi
 Biliettaria automatica
Linea Tranviaria Rapida

La **Linea Tranviaria Rapida** a l'era on progett de metrotranvia parzialment sotta terra de integrà a la red di tram de Napoli, faa su parzialment e integraa poeu in la linia 6 de la metropolitana.

## Storia

La linia di tram de Napoli a l'era assee ridimensionada dopo de la guerra, e cont el terremot de l'Irpinia che l'ha danegiaa i infrastruttur a l'è stada insubida ona metrotranvia, parzialmente sotterrada e cont el rest in sed propria in del 1981.

Dal 1982 hinn staa in ball a fàlla, ma domà cont i finanziament per el Mondial del Folball del 1990 a l'è staa faa, parzialment, ma el progett a l'è staa poeu bandonaa e mittuu dent in la noeuva metropolitana lingera.

## Caratteristich
Per vess compatibil cont el tram normal la linia a l'è stada fada cont i regoll per i tram, ossia a scartament standard e alimentada a 750 V. L'era progettada cont 27 fermaa e 5 stazion, de che 10 in galleria.

## Rotabil

Per la LTR eren staa ordinaa 12 elettromotris a la Firema, ispiraa a quej de la coeva metropolitana de Genoa.

Longh 23,6 meter eren progettaa cont la perteghetta e i scal per i sezion senza banchina, poeu cavaa via in del progett final. Articolaa, podeven vess cobbiaa finna a 3 unità.

I primm 6 a hinn staa calaa in del tunnel in del 1990, i alter ses eren restaa ai progettista in attesa di decision.

## Bibliografia
* 
* Marcello Cruciani e Roberto Zannotti, *Mondiale un anno dopo - 2*, in *[[I Treni]]*, n. 117, luglio 1991, p.&nbsp;22.
* Riccardo Carugati, *Tram rapido a Napoli*, in "I Treni" n. 106, luglio 1990, pp.&nbsp;31–33.

## Vos correlaa
*Elettromotris MN L.6 001-006
Wikimedia Commons

**Wikimedia Commons** (ciamad anc adoma **Commons**) l'è un arqivi de imajin dijitale, soni e olter file multimediai con licenza libera. Commons l'è un projet de la Wikimedia Foundation.

I file inviads a qesto arqivi i pœl vesser dovrads in manera direta da tœts i olter projet de Wikimedia, come se i fœdess cargads sœ ogne singol sit.

## Riferiments


## Ligam de fora
* Sit ofiçal
Scheda perforada

La **scheda perforada** a l'è on mezz de registrazion digitala fondaa in su di cartolinn de carton che reppresenten, in forma binaria, i istruzion e i azion, doperaa soratutt in tra i agn 1960 e 1970. I primm sched perforaa s'hinn vist per el telar automatich del Joseph Marie Jacquard.

A partì di agn '80 a hinn staa sostituii di alter support 'me i dischett.

## Vos correlaa
*Cartolina magnetica
*Bindell perforaa
Puerta de Arganda (metropolitana de Madrid)

**Puerta de Arganda ** l'è 'na stazion de la Metropolitana de Madrid e di Cercanías de Madrid.

## Interscambi
 Fermada del bus

## Servizzi
 Biliettaria automatica
Multitasking

El **multitasking** l'è la tecnega che la permett de fà andà, a l'istess temp, pussee task in su 'n computer. El concett l'è different de quell de esecuzion parallela, vist che el multitasking a l'è fondaa in sul raped passagg de on process a l'alter.

## Tip de multitasking
### Multitasking cooperativ
El multitasking cooperativ a l'è pussee antigh e 'l preved che sien i software a compartìss l'us del processor e de dà 'l controll ai alter applicazion quand che 'n applicazion a l'è inattiva, per esempi perché dree a speccià on input.

A l'è fondamentalment fondaa in su la collavorazion di applicazion, che i gh'ha de vess desviluppaa ben per evità de monopolizzà el processor.

### Multitasking preemptiv
El multitasking preemptiv inveci el ved el sistema operativ, tipigament el kernel, el ciappà e 'l dà el controll ai applicazion per permettégh de fà i sò operazion.

## Vos correlaa
*Task switching

## Riferiment
*"Concurrency vs Parallelism, Concurrent Programming vs Parallel Programming" 
*Preemptive multitasking 
*multitasking cooperativo
Cartolina magnetica

La **cartolina magnetica** a l'è 'n dispositiv de memorizzazion informatega doperaa in tra el 1960 e 'l 1970, arent concettualment a la banda magnetica e antesignan di dischett, inventaa del Pier Giorgio Perotto.

Hinn staa introdott in del 1965 in l'informatega, cont la Programma 101, e in del 1969 per i macchin de scriv IBM Selectric. Doperaa anca, cont licenza Olivetti, per i HP 9100A a hinn staa desmettuu intorna a fin 1970 in del mond di computer de tavol, con el nass di dischett e la definitiva transizion Olivetti vers el PC IBM. Ona quaj calcolatris programmabel l'ha suttaa, dopo de la nassita di home computer, a doperà di strisciolinn magnetich per tegnì dent i sò programma.

## Foto


File:HP magnetic card.jpg|Cartolina per calcolatris HP
File:Olivetti Audit 5 magnetic card.jpg|Cartolina de l'Olivetti Audit A5
File:Olivetti P101 magnetic card.jpg|Cartolina de la Programma 101 cont la soa covertura
File:TI-59 programmable calculator with magnetic card.jpg|TI-59 con cartolina magnetica
File:Olivetti P102.jpg|Olivetti P102 cont dò cartolinn magnetich sora.
File:HP9100A-IMG 0310.JPG|HP 9100A con dent 'na cartolina magnetica
File:IBM Magnetic Card.jpg|Cartolin IBM per macchin de scriv



## Riferiment
*Programma 101
*Dalla Perottina verso il primo Personal Computer
*The Magnetic Card
*IBM Office Products Division highlights

## Vos correlaa
*Bindell magnetich
*Dischett
Ex Cementifix Italcementi (Alzan)

L**'ex Cementifix Italcementi de Alzan** (ciamad anc **Cementifix Fradei Pesenti**) l'è una vegia fabrica de cement natural de la fin del XIX secol. L'è un monument de arqeolojia industriala.

## Storia
Ind el 1883 l'è tornad a Alzan, dopo ol so studiar in Jermania, l'injegner Cesare Pesenti, qe l'istess ann l'ha inviad la costruzion del compless, part del so piano per spander e modernizar l'azienda de fameia. I è stait insé costruids i prim ses foren.

Ol lœg cernid l'è mìa casual: l'è vexin ai olter sit de la cadena de produziun, a la roja Morlana (qe la dava l'enerjia idraulega per i molin per la macinazion), a la nœva linia ferroviaria de la Vall Seriana (dervida ind el 1884) e ai cave de estrazion.

A la fin del secol i è realizads di foren verticai de brevet tedesc, qe i ha permetid la produzion del prim portland tœt lombard, e ol compless l'è stait slargad.

Ind el 1904 ol vegg foren vulcan l'è stait botad jo per costruir i prim quater *foren Dietzsch sistema Pesenti*, qe i permet de dovrar adoma una ciminiera ogne do foren, cond un grand risparmiar de carbon. I ne sarà jontad olter vot (con quater ciminiere) ind el 1909. Ind el 1920 i è tirads vià i foren tedesc e i è mœcade i so ciminiere.

Coi ang i comença i prim problemi a la strutura, e ind el 1959 i ciminiere del 1909 i è sbassade e rinforzade con di armadure de metall. Cinq agn dopo (1966) i è smorzads i foren per la cotura, e la resterà adoma la macinazion fina al 1971, ann de la serada definitiva.

Ol 25 de otover del 1980 ol Minister di Beni Culturai a Ambientai, Soprintendenza de la Lombardia, l'ha metid ol vincol a la fabrica come bene de interess artisteg e storeg.

## Galleria

File:Alzano Ldo ex cementificio Italcementi.jpg|Façada
File:Alzano Lombardo ex cementificio.jpg|Panoramenga
File:Ex Cementificio Italcementi (Alzano Lombardo) - Roggia Morlana.jpg|Roja Morlana
Ex Cementificio Italcementi (Alzano Lombardo) - Sala delle colonne 1.jpg|Sala di colone


## Olter projets

## Riferiments


## Bibliografia
*  Camillo Bertocchi, *Alzano Lombardo - Cementificio Italcementi - I Pesenti, l'edificio e il territorio*
Olivetti P6060

L**'Olivetti P6060** a l'è on personal computer faa de la Olivetti in di agn 1970 e presentaa ad Hannover in del 1975, insemma a l'Olivetti P6040. A l'era principalment fada su in la fabbrica de Scarmagno.

## Descrizion
L'obietiv de l P6060 a l'era de mett in d'on case unich tucc i component del PC. A bon cunt a l'è el primm PC cont integraa el lettor di dischett.

I misur permetteven de mettèl fazilment in su 'na scrivania, a l'era de 60 cm x 60 cm de vas e 25 cm de altezza, per 50 kg de pes.

## Sistema operativ
El sistema operativ a l'era inseparabil del BASIC e proprietari, e 'l permetteva anca la gestion di file in sequenza.

## Evoluzion
In del 1981 a l'è rempiazzaa de la Olivetti P6066, miôraa a nivell di prestazion. A nivell de design inveci a l'era praticament istess de la P6060, ma bianca inveci che marron e per quest ciamada di operari Olivetti "fantasma de la P6060".

## Riferiment
*Breve cronaca
*P6060

## Vos correlaa
*Olivetti P101
*BASIC
*Olivetti P6066
Metropolitana de Bilbao

La **[[metropolitana]] de Bilbao** a l'è on insemma de trè lign e de 'na funivia conligada a la metropolitana. Inaugurada el 11 de november 1995 l'è longa 49 kilometer cont 47 stazion. A l'è la terza metropolitana de la Spagna per passegee, dopo de la metropolitana de Madrid e de quella de Barcelona.

## Lign

## Vos correlaa
*Euskotren Tranbia
Olivetti P6040

La **Olivetti P6040** l'è on personal computer faa de la Olivetti in di agn 1970 e presentaa ad Hannover in del 1975 insemma al Olivetti P6060.

A l'è staa el primm PC de la Olivetti a doperà el microprocessor, specificatament on modell Intel 8080.

L'era progettaa per vess piscininn e portatil: Bon de stà in d'ona valigetta 24 or el pesava 7,5 kg.

L'era programmabil in Mini BASIC e 'l gh'eva di dischett de 2,5 polles.

## El BASIC
El MiniBASIC a l'è on lenguagg de programmazion che 'l dopera sett istruzion fondamentai del BASIC e pussee 'l ghe gionta i fonzion matematich e trigonometrich tipich di computer de la Olivetti.

## Variant
Giamò dal principi gh'eren dò edizion speciai: Vuna bona domà de legg i programma senza scrivìj e vuna bona domà de scriv i programma.

In del 1980 la sortiss la varianta SBS, orientada al business, donca a la fatturazion e al cunt di stipendi, cont ona tastadura pussee seria e men de calcolatris cont pussee memoria e programma a disposizion, a 'n cost minor di macchin concorrent e cont di prestazion mior.

## Riferiment
*P6040

## Alter proget

## Vos correlaa
*Olivetti P6060
Olivetti P102

La **Olivetti P102** a l'è 'na varianta de la Olivetti Programma 101 che ghe giontava al sistema la possibilità de scriv di informazion in su 'na porta seriala, ciamada "Interfaccia Periferiche Standard Olivetti", domandada de l'armada inglesa per podè doperàlla cont i sistema d'arma, e al lenguagg de programmazion l'istruzion "<" per mandà l'informazion a la porta. In su la tastadura el botton a l'era mittuu sora la "S".

## Vos corelaa
*Olivetti Programma 101
*Olivetti P203
Forma de governo

La **forma de governo** a l'è quella organizzazion che on Stat sovran el scerniss per gestì la soa sovranità e pussee in general la division di poder in tra el Capo del Stat, el Governo, el Parlament i autonomij local.

## Esempi
*Republica
**Republica presidenziala
**Republica semipresidenziala
**Republica parlamentara
**Republica federal
**Republica direttorial
*Monarchia
**Monarchia costituzional
**Monarchia assoluta
**Monarchia elettiva

## Alter progett

## Vos correlaa
*Forma de Stat
Rivas Futura (metropolitana de Madrid)

**Rivas Futura ** l'è 'na stazion de la Metropolitana de Madrid.

## Interscambi
 Fermada del bus

## Servizzi
 Biliettaria automatica
Personal computer

On **personal computer** a l'è on quajsevoeur computer che per i sò caratteristich, la soa semplicità e 'l sò cost el pò vess doperaa de 'n unich utent e donca l'è 'l sò computer personal.

## Storia

On primm prototip de computer piscininn a l'era el Computer Simon, descritt in d'ona revista in del 1950, ma l'era in realtà on computer cont ona memoria de 2 bit, progettaa e bon domà de vess doperaa per l'educazion.

El primm personal computer commercial a l'è staa la Programma 101 de la Olivetti, faa in del 1965, che, insemma ai sò successor e ai computer ispiraa l'ha menaa el computer in d'on poo de offizi.

Intorna al 1970 la Datapoint la crea on terminal cont di capacità autonom de elaborazion, che l'ha mittuu i bas per el sistema de elaborazion doperaa poeu di processor de la Intel.

A portà el computer in tucc i cà però a l'è staa l'home computer, nassuu in tra el 1975 e 'l 1977: I pussee famos e iconicj a hinn staa el Commodore 64, el Sinclair ZX Spectrum e 'l Apple II.

In del 1981 el ven foeura el primm PC IBM, che in principi el sostituiss i computer in stil Programma 101 in di offizi, ma cont el temp i sò cloni, grazia anca a la diffusion del MS-DOS e del Windows, el deventa in sostanza on standard del settor, adottaa anca de la Apple in del 2005, cont la transizion de l'architettura PowerPC a Intel.

## Alter progett

## Vos correlaa
*PC IBM
*Home Computer
*Microcomputer
Olivetti Logos 328

La **Olivetti Logos 328** a l'è stada ona calcolatris de la Olivetti fada dal 1968 'me version senza programma de la Programma 101 e per quell la gh'ha avuu minga success.

'Me la P101 la podeva stampà 30 caratter al segond e l'era bona de fà i quater operazion fondamentai e la radis quadrada.

## Riferiment
*Calcolatrice Olivetti Logos 328
BIOS

El **BIOS** a l'è on insemma di subroutine scritt in su 'na memoria minga volatil, 'me ona ROM, cont i informazion fondamentai per permett de avvià el computer e de comunicà cont i sistema fondamentai.

In di PC IBM a gh'è dent anca el Power-on self-test, el programma de verifica del sistema.
Polizzia

La **polizzia** a l'è el corp che la lesg ghe dà el compit de tegnì l'orden publegh e de garantì el rispet di lesg e de la sigurezza de la sgent: despess indaghen anca i riat e menen i sospet denanz a l'autorità giudizziaria.

La stazzion de polizzia a l'è el sit central di so atività, cont ofici, spazzi per i polee e anca per tegnì la sgent fermada, e se doperen anca vari veicoi, el pussee important l'è l'auto de la polizzia.

Per fà el so mester i polee gh'hann vari usadei tant 'me el manganell e i manete e di armi, de solit de foeugh tant 'me la pistola ma gh'è di paes indova che normalment la polizzia la va minga in sgir armada, ma domà con strument de autodefesa tant 'me el taser o el spray al peveronsin.

## Riferiment
*Polizia - Treccani

## Alter proget

## Vos corelade
*Gendarmeria
*Polizzia federala
*Polizzia local
*Polizzia religiosa
*Polizzia ferroviaria
Peruchee

El **peruchee** a l'è l'artigian che 'l taja e conscia i cavèj. Per i òmen a gh'è anca el barbee, espert in del tajà la barba.

La pupart di peruchee a l'è specializada per gener, in manera de offrì on servizzi pussee adatt a la soa clientela.

El peruchee l'esist di temp di antigh Egizi e a bon cunt el gh'è staa in tucc i coltur del mond.

## Alter progett

## Vos correlaa
*Barbee
Gastone Garziera

El **Gastone Garziera** (Sandrigo, 13 de april 1942) a l'è on elettronich italian, coprogettista de la Programma 101.

## Biografia
Nassu a Sandrigo el se diploma elettrotecnegh in del 1961 a Vicenza, ITIS Alessandro Rossi. L'entra squasi subit in Olivetti, ciappaa su del Mario Tchou.

L'entra poeu in del team del Pier Giorgio Perotto, ai dependenz de l'ingegnee Giovanni De Sandre, che l'ha progettaa el personal computer Programma 101.

L'ha suttaa a lavorà in la Division Recerca e Desvilupp de la Olivetti indova l'ha lavoraa anca a di successor de la P101, per poeu andà in pension in del 1996.

In del 2015, in occasion di 50 agn de la Programma 101, a l'è recevuu a Palazz Chigi del premier italian Matteo Renzi insemma al De Sandre e a l'inventor de Arduino Massimo Banzi.

## Riferiment
*L’uomo che creò il primo pc «Era il ’65, l’Olivetti ci ignorò»
*Gastone Garziera spiega il funzionamento della Programma 101
*A 50 anni dalla nascita, Renzi incontra gli inventori della Olivetti Programma 101 

## Vos correlaa
*Giovanni De Sandre
Radis quadrada

In matematega la **radis quadrada** d'on numer real x pussee grand de zero l'è on quajsevoeur numer real che se moltiplicaa per lu midemm el da x.

La radis quadrada la gh'ha no on segn definii, perchè in teoria sia -x che x dann x^2 e donca \sqrt{x} el pò reppresentàj tucc du. Tipicament però se parla de quella principala, ossia quella positiva.

La generalizzazion de la radis quadrada cont i numer negativ la crea i numer immaginari.

## Vos correlaa
*Radis cubica
*Radical (matematica)
*Radis quadrada de 2
*Radis quadrada de 3
Salvatore Riina

El **Salvatore Riina**, pussee cognossuu 'me **Totò** (Corleone, 16 de november 1930 – Parma, 17 de november 2017) l'è staa on mafios italian, capo de Cosa Nostra dal 1982 al sò arrest in del 1993, anca se forsi l'è restaa a capo finna a la soa mort in del 2017, da la preson.

A l'era ciamaa "û curtu" (el cort) per la bassa statura o "la belva" per la soa tendenza stragista.

## Vos correlaa
*Trattativa in tra el Stat Italian e Cosa Nostra
*Clan di Corleones
*Bernardo Provenzano
*Gaspare Spatuzza
*Arrest del Salvatore Riina
*Sergio De Caprio
Giovanni De Sandre

El **Giovanni De Sandre** (Sacile, 15 de agost 1935 - 18 de april 2025) a l'è staa on informategh italian, coprogettista de la Programma 101.

## Biografia
Nassuu a Sacile, arent de Pordenone, el s'è laureaa in elettrotecnica cont attestata supplementar de studi elettronich al Politecnich de Milan in del 1959.

L'ann dopo l'entra in Olivetti e squasi subit el riva in del team del Pier Giorgio Perotto.

In del 2015, per i 50 agn de la Programma 101, a l'è incontraa del premier italian Matteo Renzi a Palazz Chigi insemma al Gastone Garziera e a l'inventor de Arduino Massimo Banzi.

## Riferiment
*INCONTRI: GIOVANNI DE SANDRE, L’INGEGNERE DELLA “OLIVETTI P101

## Vos correlaa
*Gastone Garziera
Magnetostrizion

La **magnetostrizion** a l'è el fenomen fisich che on material metallich el cambia la soa longhezza 'na voeulta magnetizzata. A l'è dovuu al reorientament microscopich di dipoli atomich.

## Us

La magnetostrizion a l'era doperada in la segonda guerra mondial per i Sonar e la gh'ha avuu on roeul important per la memoria di primm calcolator personal comé la Programma 101 e in general per la memoria a linia de ritard d'on poo de computer in tra el 1960 e 'l '70.

Incoeu a l'è doperaa in d'on quaj contest particolar inveci di sensor piezoelettrich

## Riferiment
*Magnetostrizione
*Elettronica della Olivetti P101 e dei piccoli sistemi di prima generazione 

## Vos correlaa
*Memoria a linia de ritard